लग्न पर शनि केतु का प्रभाव व गुरु का द्वादस भाव में प्रभाव अधिकांश समय रहेगा अत: इस साल लगभग हर मामले में आपको सावधानी से काम करने की सलाह हम आपको देना चाहेंगे। यह साल स्वास्थ्य के लिए सामान्यत: औसत रहने वाला है। ऐसे में अपनी प्रकृति के अनुसार आहार बिहार जरूरी रहेगा। आमदनी की तुलना में खर्चे अधिक रह सकते हैं अत: पूर्व में बचत किए हुए धन के खर्च होने की भी सम्भावनाएं हैं। इस साल आपको निजी जीवन में भी विशेष सावधान रहना होगा, बेवजह बात का बतंगड़ बनाने से भी बचना होगा। हालांकि वर्षांत बेहतर परिणाम दे सकता है। काम-धंधे के में औसत अनुकूलता रहने के योग हैं।